CELEX: 32012R1129
Language: el
Date: 2012-11-26 00:00:00
Title: Εκτελεστικός κανονισμός (ΕΕ) αριθ. 1129/2012 της Επιτροπής, της 26ης Νοεμβρίου 2012 , σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία

1.12.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 331/17
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1129/2012 ΤΗΣ ΕΠΙΤΡΟΠΉΣ
   της 26ης Νοεμβρίου 2012
   σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Για να εξασφαλιστεί η ενιαία εφαρμογή της Συνδυασμένης Ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της Συνδυασμένης Ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν κάποια νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
            
         
               (3)
            
            
               Κατ’ εφαρμογή αυτών των γενικών κανόνων τα εμπορεύματα που περιγράφονται στη στήλη (1) του πίνακα που παρατίθεται στο παράρτημα του παρόντος κανονισμού πρέπει να υπαχθούν στους κωδικούς ΣΟ που εμφαίνονται στη στήλη (2), για τους λόγους που αναφέρονται στη στήλη (3) του εν λόγω πίνακα.
            
         
               (4)
            
            
               Είναι σκόπιμο, οι δεσμευτικές δασμολογικές πληροφορίες οι οποίες εκδίδονται από τις τελωνειακές αρχές των κρατών μελών σχετικά με την κατάταξη εμπορευμάτων στη συνδυασμένη ονοματολογία και δεν είναι σύμφωνες με το δίκαιο που καθορίζει ο παρών κανονισμός να μπορούν να συνεχίσουν να αποτελούν αντικείμενο επίκλησης από τον κάτοχό τους επί τρίμηνο, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (2).
            
         
               (5)
            
            
               Τα μέτρα που προβλέπει ο παρών κανονισμός είναι σύμφωνα με τη γνώμη της Επιτροπής Τελωνειακού Κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη (1) του πίνακα που παρατίθεται στο παράρτημα κατατάσσονται στη Συνδυασμένη Ονοματολογία στους κωδικούς ΣΟ που αναφέρονται στη στήλη (2) του εν λόγω πίνακα.
   Άρθρο 2
   Οι δεσμευτικές δασμολογικές πληροφορίες που εκδίδουν οι τελωνειακές αρχές των κρατών μελών και που δεν είναι σύμφωνες με τον παρόντα κανονισμό, μπορούν να συνεχίσουν να χρησιμοποιούνται για περίοδο τριών μηνών, δυνάμει του άρθρου 12 παράγραφος 6 του κανονισμού (ΕΟΚ) αριθ. 2913/92.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 26 Νοεμβρίου 2012.
      
         
            Για την Επιτροπή, εξ ονόματος του Προέδρου,
         Algirdas ŠEMETA
         
            Μέλος της Επιτροπής
         
      
   
   
      (1)  EE L 256 της 7.9.1987, σ. 1.
   
      (2)  ΕΕ L 302 της 19.10.1992, σ. 1.
   
      ΠΑΡΑΡΤΗΜΑ
      
                  Περιγραφή των εμπορευμάτων
               
               
                  Κατάταξη
                  (Κωδικός ΣΟ)
               
               
                  Αιτιολογία
               
            
                  (1)
               
               
                  (2)
               
               
                  (3)
               
            
                  Προϊόν συσκευασμένο για τη λιανική πώληση που αποτελείται από τα εξής αντικείμενα:
                  
                              —
                           
                           
                              2 δεσμίδες παιγνιόχαρτα (τράπουλες),
                           
                        
                              —
                           
                           
                              300 μάρκες πόκερ,
                           
                        
                              —
                           
                           
                              μία μάρκα ντίλερ,
                           
                        
                              —
                           
                           
                              ένα DVD με οδηγίες.
                           
                        Παρουσιάζεται σε αλουμινένια κασετίνα το εσωτερικό της οποίας είναι κατάλληλα διαμορφωμένο για την τοποθέτηση των προαναφερόμενων ειδών.
                  Τα εν λόγω είδη πρόκειται να χρησιμοποιούνται όλα μαζί για το παιχνίδι του πόκερ. Οι μάρκες και το DVD είναι συμπληρωματικά των παιγνιόχαρτων (τράπουλες) και δεν μπορούν να χρησιμοποιηθούν μεμονωμένα.
                  
                      (1) Βλέπε εικόνα
               
               
                  9504 40 00
               
               
                  Η κατάταξη καθορίζεται από τους γενικούς κανόνες 1, 3(β), 5(α) και 6 για την ερμηνεία της Συνδυασμένης Ονοματολογίας καθώς και το κείμενο των κωδικών ΣΟ 9504 και 9504 40 00.
                  Τα εν λόγω αντικείμενα είναι συσκευασμένα μαζί ειδικά για το παιχνίδι του πόκερ και κατά συνέπεια πληρούν τα κριτήρια για την κατάταξή τους ως προϊόντα που παρουσιάζονται σε σύνολα συσκευασμένα για τη λιανική πώληση που προορίζονται για την άσκηση συγκεκριμένης δραστηριότητας.
                  Τα παιγνιόχαρτα (τράπουλες) προσδίδουν στο προϊόν τον ουσιώδη χαρακτήρα του, τα υπόλοιπα είδη είναι συμπληρωματικά.
                  Η ειδικά διαμορφωμένη κασετίνα που περιέχει το σύνολο των ειδών πρέπει να καταταγεί στην ίδια κλάση με τα αντικείμενα.
                  Το προϊόν πρέπει συνεπώς να καταταγεί στον κωδικό 9504 40 00 ως παιγνιόχαρτα (τράπουλες)
               
            
         
      
         (1)  Η εικόνα έχει καθαρά ενημερωτικό χαρακτήρα.